Toulmins model

Toulmins argumentationsmodel er et brugbart værktøj til at styrke din faglige kommunikation.

Modellen kan både bruges til at opbygge de enkeltstående argumenter i din opgave og til at strukturere hele din opgave som et overordnet argument og tydeliggøre den røde tråd.

Gennem arbejdet med Toulmins model bliver det lettere at se huller i både egen og andres argumentation. Du kan derfor både bruge modellen alene på egen opgave, tekst eller oplæg eller bruge den som udgangspunkt for peer feedback, til at finde huller i argumentationen i en medstuderendes tekst.

Modellen består af tre grundelementer: påstand, belæg og hjemmel. Tilsammen danner de tre elementer et argument. Derudover er der tre understøttende elementer: styrkemarkør, rygdækning og gendrivelse.

|  |
| --- |
| **PÅSTAND***Hvad er din pointe/påstand?* *Hvilket standpunkt argumenterer du for?* *Hvad skal modtagere overbevises om?* |
|  |

|  |
| --- |
| **BELÆG***Hvad er den specifikke grund til at dit standpunkt bør godtages?**Hvad bygger påstanden på?**Hvilken dokumentation kan være belæg for din påstand?*  |
|  |

|  |
| --- |
| **HJEMMEL***Hvilket alment synspunkt eller generel regel ligger til grund for at belægget bør godtages? Hvilken metode kan hjælpe dig med at begrunde påstanden?* |
|  |

|  |
| --- |
| **GENDRIVELSE***Hvilket forbehold skal der gøres i forhold til hjemlens generelle gyldighed?**I hvilke tilfælde er hjemlen ikke gyldig?**Hvornår gælder min påstand ikke?* |
|  |

|  |
| --- |
| **RYGDÆKNING***Hvilken dokumentation understøtter hjemlen?**Er der lavet lignende undersøgelser med lignende resultater?* |
|  |

|  |
| --- |
| **STYRKEMARKØR***Hvor sikker er du på, at påstanden er sand?**I forhold til gendrivelsen og rygdækningen, hvor stærk er din påstand så?* |
|  |